मैकग्रा ने अपने क्रिकेट करियर का पहला टेस्ट मैच 1993 में खेला था और आखिरी मैच 2007 में। उन्होंने इस अवधि में कुल 124 मैच खेले जिसकी 243 इनिंग में वह एंडरसन के मुकाबले कहीं बेहतर औसत से 563 विकेट झटकने में कामयाब रहे। उनकी 2.49 की इकॉनमी भी एंडरसन से कहीं बेहतर है। उन्होंने इनिंग में 5 विकेट 29 बार लिए है और मैच में 10 विकेट 3 बार। मैकग्रा ने ऑस्ट्रेलिया के बाहर 55 मैचों में 21.35 की औसत से 260 विकेट झटके हैं। उनका घर के बाहर का औसत और भी बेहतर है। मैकग्रा ने कम मैचों में बेहतर इकॉनमी और औसत के साथ एंडरसन के बराबर विकेट झटके है। इसके साथ ही एंडरसन का रिकॉर्ड इंग्लैंड के बाहर ख़राब है, वहीं दूसरी ओर मैकग्रा का रिकॉर्ड ऑस्ट्रेलिया के बाहर भी बेहतर है।